Referat af TR-forum den 17. november 2025 på Comwell Rebild Bakker


Dagsorden:

1. Godkendelse af dagsorden
2. Opfølgning af referat fra den 15. maj
3. Økonomi
4. Opfølgning af gruppearbejde fra TR-forum den 15. maj
5. Hvordan styrker vi samarbejdet mellem AMR og TR
6. Arbejdsmiljø nyt
7. Aktuelt nyt v/bestyrelsen. Status på Landsklubbens Fremtid
8. Aktuel nyt fra interne/eksterne udvalg
9. Nyt fra kollegiemøderne
10. Eventuelt


På dette TR-forum var afdelingens AMR også inviteret til at deltage, lige som der var inviteret gæster fra Teleklub Fyn og Teleklub Sønderjylland.


AD1: Godkendelse af dagsorden


Den udsendte dagsorden blev godkendt uden kommentarer.


AD2: Opfølgning af referat fra den 15. maj


Der var ingen to mindre redaktionelle rettelser.


AD3: Økonomi


Anders Knudsen gennemgik den udsendte regnskabsstatus for afdelingens regnskab, gældende frem til 31. oktober 2025. I forhold til budget er status følgende:
Indtægter kr. 1.828.192,85 hvilket er kr. 10.692,85 mere end budget.
Udgifter kr. 3.147.155,13 hvilket er kr. 188.821,80 mere end budget.


AD4: Opfølgning af gruppearbejde på TR-forum den 15. maj


Bestyrelsen har arbejdet med de forslag der kom ud af gruppearbejdet.
· Tilfredshed med den mødeaktivitet/de arrangementer som vi allerede har i afdelingen.
· Gennemgang af AO-lister 2-2 gange om året.
· Årshjul for diverse udvalg.
· Overførsel af medlemmer fra andre fagforeninger skal gøres mere synlig.
· Alt vores hvervningsmateriale skal kunne tilgås på afdelingens hjemmeside.


AD5: Hvordan styrker vi samarbejdet mellem AMR og TR


Brian Emig kom med et oplæg til debat
· Fælles mål: 
· Hvad er målet for samarbejdet? Det er vigtigt, at I afklarer jeres fælles mål, så I er enige om, hvad I vil med samarbejdet.
· Gensidig tillid: 
· Tryghed og tillid mellem parterne. Tro på, at alle har de bedste hensigter. Tal om, hvad tillid er for dig.
· Indflydelse: 
· Det er motiverende at have indflydelse. Manglende indflydelse hæmmer engagementet og villigheden til at forpligte sig. Det er derfor vigtigt, at I giver hinanden indflydelse på jeres områder og lytter til hinanden.
· Klare forventninger til hinanden: 
· Det er vigtigt, at I har klarhed over de gensidige forventninger, I har til hinanden. Hvor meget skal I samarbejde, og hvad skal I samarbejde om?

· Nøgleelementer i et godt samarbejde
· Psykisk arbejdsmiljø
· Netværk og sparring
· Fælles Uddannelse
· Dialog med ledelsen ”TRIO samarbejdet”
· Problemhåndtering 


AD6: Arbejdsmiljø nyt


Brian Emig
AMU i TDCnet er blevet et meget strategisk udvalg i de sidste 1-1½ år. 
I TDCnet har vi  manglet en arbejdsmiljøchef i et stykke tid, der er nu ansat en på posten.
Well-beeing har været et meget omtalt emne i 2025. det vil det forsat være i 2026.
Der arbejdes stadig med at får en ny arbejdsmiljøaftale på plads.
I 2026 vil der bl.a. blive arbejdet med følgende områder:
· Fokus på det fælles ansvar som alle roller har i arbejdsmiljøarbejdet.
· Fastsættelse af nye arbejdsmiljømål.
· Kulturen omkring arbejdsmiljøarbejdet.
· Synlighed i alle arbejdsmiljøled.
· Kampagner ”Hold ved gelænderet” og ”Bakke ind i parkeringsbåse”.


Mads Sjørvad Olsen
I dag er AMR posten blevet mere attraktiv en tidligere. I min gruppe har vi haft kampvalg til posten ved de sidste 3-4 valg.
Fokus på arbejdsmiljøarbejdet har aldrig været større. Det giver firmaet mere værdi.
Der er fokus på nærved-ulykker. Ligeledes er der fokus på at man sørger for at få afholdt sine fastsatte pauser.
Der bliver planlagt flere sociale tiltag, f.eks. aftener hvor vi mødes og spiller diverse brætspil. Dette skal vi forsat udvikle.
Vi snakker en del om arbejdsmiljø, i forhold til at vi arbejder mere og mere hjemme.
Den uheldige kundesamtale er også et emne vi snakker om, tonen i vores samtaler med kunderne bliver mere og mere rå. Det skal vi have mere fokus på i fremtiden.

Jeg er lige blevet valgt som ny FAMR i Nuuday.


AD7: Aktuel nyt v/bestyrelsen 
· Status på Landsklubbens fremtid


Brian Emig gennemgik oplæg fra Tele Øst med et forslag til en fremtidig samarbejdsmodel mellem de fire Teleafdelinger.

Der blev opsamlet spørgsmål og bemærkninger til oplægget fra mødedeltagerne. Disse vil indgå i det arbejde der skal sættes i gang, i forhold til at kigge på en fremtidig samarbejdsmodel.


Mogens Jensen
De flest af jer har sikkert allerede hørt at jeg har besluttet at jeg ikke at stiller op til genvalg som afdelingsformand. Det har naturligvis givet en diskussion i bestyrelsen, om hvem der skal være ny afdelingsformand. En enig bestyrelse peger på Brian Emig som kandidat til ny afdelingsformand.

Der var bred opbakning fra TR-forum, til bestyrelsens indstilling af Brian Emig.  


AD8: Aktuelt nyt fra interne/eksterne udvalg


Brian Emig
Afdelingens uddannelsesudvalg er allerede godt i gang med et tættere samarbejde med Teleklub Fyn og Teleklub Sønderjylland.


Ole Mølgaard Andersen
Der er blevet indgået aftaler om indplacering på vores overenskomst, af medarbejdere der bliver virksomhedsoverdraget fra DKTV og Ericsson.


AD9: Nyt fra kollegiemødrene


Tonny Jensen
På kollegiemødet i TDCnet diskuterede vi hvordan samarbejdet mellem ledelse og AMR fungerer. Samarbejdet er desværre ikke særlig velfungerende, fordi ledelsen ikke er ret gode til at inddrage medarbejderrepræsentanterne i det der foregår på området.


Carl Overgaard
Lige nu er der nok at se til i TDCnet Field Service, ledelsen efterspørger næsten dagligt overarbejde.

Vi har en del udfordringer med at få arbejdet i diverse udvalg, f.eks. MVV-udvalg, automobiludvalg og beklædningsudvalg, til at fungerer. Vi forsøger at få ledelsen til at arbejde aktivt i udvalgene. Det skal nok løftes på SU i TDCnet Delivery & Field Service.


Kollegiemøde i Nuuday.
Tobias Tolstrup
Der er udfordringer med hviletidsreglerne, 11 timers reglen, hviledøgn og fridøgn. Vi skal have kigget på hvordan vi bruger hviletidsreglerne i Nuuday.


Gitte Bartholin
Erhverv får ikke indført de nye IT-systemer, Dawn, som resten af Nuuday. Hvad der kommer til at ske på IT-området i Erhverv ved vi PT ikke, med det følges nøje.


AD10: Eventuelt


Intet.


Referent
Ole Mølgaard Andersen

